Source: https://www.slovak.ch/na-slovensku/161-dan-z-prenajmu-na-slovensku.html
Timestamp: 2018-09-23 10:14:04+00:00

Document:
dane	prenájom	daň z prenájmu
V medziach tohto oprávnenia ide o právo vlastníka naložiť s nehnuteľnosťou podľa svojho uváženia, vrátane práva na prenajatie nehnuteľnosti v právnom rámci:
všeobecných ustanovení § 663 a nasl. Občianskeho zákonníka určených na účely dočasného nájmu,
osobitných ustanovení § 685 a nasl. Občianskeho zákonníka určených na účely na účely trvalého nájmu bytov,
osobitných ustanovení § 717 a § 718 Občianskeho zákonníka určených na účely trvalého nájmu obytných miestností,
osobitného zákona č. 116/1990 Zb. o nájme a podnájme nebytových priestorov v znení neskorších predpisov.
Takisto ale platí, že podľa § 6 ods. 3 zákona č. 595/2003 Z. z. o dani z príjmov v znení neskorších predpisov príjmami z prenájmu sú príjmy z prenájmu nehnuteľností, ak nejde o príjmy uvedené v § 6 odseku 1 a v § 5 tohto zákona. Ak teda patríte do tejto skupiny vlastníkov prenajímajúcich nehnuteľnosť, váš príjem z prenájmu je príjmom podliehajúcim dani, ktorý je potrebné priznať v daňovom priznaní k dani z príjmov FO. Všetko by malo začať vašou registráciou na príslušnom DÚ, a to v lehote do konca kalendárneho mesiaca po uplynutí mesiaca, v ktorom ste na území SR prenajal nehnuteľnosť.
Ako uvádza portál finančnej správy, "daňovník je povinný podať daňové priznanie v tom prípade, ak úhrn všetkých jeho zdaniteľných príjmov (t.j. aj príjmov zo závislej činnosti, z podnikania, z inej samostatnej zárobkovej činnosti, z kapitálového majetku alebo ostatných príjmov) za zdaňovacie obdobie roku 2013 presiahne sumu 1867,97 €. Príjem z prenájmu nehnuteľností je oslobodený od dane z príjmov do výšky 500 eur za príslušné zdaňovacie obdobie, a preto daňovník zahrnie do základu dane len príjem z prenájmu nehnuteľností presahujúci sumu 500 eur. Daňovník s príjmami z prenájmu, ktorý uplatňuje preukázateľné daňové výdavky (napriek tomu, že sa rozhodne účtovať v jednoduchom alebo podvojnom účtovníctve alebo vedie evidenciu), nie je účtovnou jednotkou. Z uvedeného dôvodu nemá povinnosť prikladať k daňovému priznaniu k dani z príjmov FO účtovné výkazy."
V daňovom priznaní si môžte, za zdaňovacie obdobie 2013, uplatniť len preukázateľné výdavky na dosiahnutie, zabezpečenie a udržanie príjmov z prenájmu na základe vedeného účtovníctva (jednoduchého alebo podvojného) alebo na základe evidencie (§ 6 ods. 11 zákona o dani z príjmov). Tieto výdavky si však daňovník nemôže uplatniť v plnej výške, ale musí ich znížiť rovnakým pomerom, ako boli znížené celkové príjmy z prenájmu o sumu oslobodených príjmov v sume 500 €. Čiže ak ste za rok 2013 dosiahli z prenájmu príjem 5000 € a vaše výdavky boli 2500 €, tak výpočet urobíte nasledovne:
5000 € príjem z prenájmu - 500 € nezdaniteľná časť = 4500 €
[(4500 / 5000) * 2500] = 2250 € sú vaše odpočítateľné výdavky
Vedenie účtovníctva (jednoduché alebo podvojné) pri prenájme nehnuteľnosti (nezaraďujete nehnuteľnosť do obchodného majetku):
nemusíte k daňovému priznaniu FO dokladať účtovné výkazy
môžte si ako daňový výdavok uplatniť len výdavky na riadnu prevádzku nehnuteľnosti (energie vrátane výdavkov na ostatné služby, ale do daňových výdavkov si v takomto prípade nemôžte zahrnúť napr. ani výdavky na poistenie nehnuteľnosti, hypotéku a daň z nehnuteľnosti
Vedenie evidenciou (§ 6 ods. 11 zákona o dani z príjmov) pri prenájme nehnuteľnosti (zaraďujete nehnuteľnosť do obchodného majetku):
môžte si uplatniť v preukázateľných výdavkoch výdavky vynaložené v súvislosti s touto nehnuteľnosťou ako napr.:
ďalej výdavky na poistenie prenajímanej nehnuteľnosti,
výdavky týkajúce sa úhrad vlastníka bytu a nebytových priestorov v dome do fondu prevádzky, údržby a opráv,
úroky z úverov a pôžičiek na zakúpenie prenajímanej nehnuteľnosti.
musíte k daňovému priznaniu FO dokladať účtovné výkazy,
pri predaji nehnuteľnosti je príjem oslobodený v súlade s § 9 ods. 1 písm. a) zákona o dani z príjmov až po uplynutí piatich rokov odo dňa jej vyradenia z obchodného majetku.
Ak daňovník dosiahol v zdaňovacom období len zdaniteľné príjmy z prenájmu nehnuteľností (t.j. len tzv. pasívne príjmy), nemôže si znížiť základ dane odpočítaním nezdaniteľnej časti základu dane na daňovníka alebo nezdaniteľnej časti základu dane na manžela/manželku. Nezdaniteľnú časť základu dane na daňovníka je možné uplatniť a odpočítať len od tzv. aktívnych príjmov, t.j. príjmov zo závislej činnosti alebo príjmov z podnikania alebo príjmov z inej samostatnej zárobkovej činnosti.
pred 1 mesiacom 3 hodinami
pred 1 mesiacom 14 hodinami
pred 1 mesiacom 18 hodinami

References: § 663
 § 685
 § 717
 § 718
 § 6
 § 6
 § 5
 § 9